Държавен вестник, бр. 73, 2010 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  73
самоходно и несамоходно шаси, или от верига 
на багер до горния ръб на земни откоси и 
изкопи да бъде по-малко от определеното в 
приложение № 1.
(2) При дълбочина на изкопа над 6 m или 
при невъзможност да сe спазят разстояни­
ята по ал. 1 изкопът трябва да се укрепи в 
съответствие с предвиденото в проекта по 
чл. 5, ал. 1.
Чл. 10. Разстоянията между стационарно 
монтирани товароподемни кранове и елементи 
на сгради, машини, съоръжения и неподвиж­
но закрепени предмети трябва да бъдат не 
по-малки от:
1. 0,1 m – от най-издадените части на стра­
ничната повърхност на товароподемния кран, 
които са на височина над 2 m от пода или от 
околния терен, до колоните или стените на 
сградата, машини, съоръжения или перила 
на стълби или площадки;
2. 0,6 m – от най-издадените части на стра­
ничната повърхност на товароподемния кран, 
които са на височина до 2 m от пода или от 
околния терен, до колоните или стените на 
сградата, машини, съоръжения или перила 
на стълби или площадки – в зоните, в които 
по време на работа на крана е възможно да 
се намират хора;
3. 0,1 m – от най-високата част на това­
роподемния кран до тавана на сградата, до 
долния ред на покривните ферми или пред­
мети, закрепени към тях, и до най-долната 
точка на машини и съоръжения, монтирани 
над крана.
Чл. 11. Разстоянията между повдигателните 
съоръжения по чл. 2, ал. 1, т. 2 и 3, придвиж­
ващи се по релсови пътища, до елементи на 
сгради, машини, съоръжения и неподвижно 
закрепени предмети трябва да бъдат не по-
малки от:
1. 2 m – от най-ниската точка на товаро­
захващащия орган, намиращ се в горно по­
ложение, до пода или до нивото на околния 
терен – в зоните, в които по време на работа 
на повдигателното съоръжение е възможно 
да има хора;
2. 0,1 m – от най-ниската точка на това­
розахващащия орган, намиращ се в горно 
положение, до най-високата точка на нами­
ращите се под него машини, съоръжения или 
предмети.
Чл. 12. (1) Допуска се монтиране на пов­
дигателни съоръжения по чл. 2, ал. 1, т. 1 – 3 
за повдигане и сваляне на товари през отвор 
на етажна плоча на сграда само ако едното 
помещение е разположено непосредствено над 
другото и мястото на поставяне на товара на 
долната плоча и отвора за спускане над него 
са в една вертикална равнина.
(2) Отворът в етажната плоча по ал. 1 
трябва да е ограден със стационарна ограда 
с височина, не по-малка от 1 m, и с плътна 
обшивка в долния край с височина 0,1 m. Под 
отвора трябва да има светлинна или звукова 
сигнализация за наличието на товар и табела 
с надпис „Забранено присъствието на хора 
под товара“.
(3) Алинея 1 се прилага само за повди­
гателни съоръжения, монтирани на релсови 
пътища. 
Чл. 13. Повдигателните съоръжения по 
чл. 2, ал. 1, т. 1 – 3 и 7 могат да се монтират 
или разполагат върху строителни конструкции 
само ако техните елементи са оразмерени да 
поемат усилията от възникващите при екс­
плоатацията на повдигателните съоръжения 
динамични и статични натоварвания. 
Чл. 14. Не се допуска монтирането или 
разполагането на повдигателни съоръжения 
в места, в които може да се образува потен­
циално експлозивна атмосфера, ако произво­
дителят им не е предвидил в инструкцията за 
експлоатация, че могат да работят в такава 
атмосфера.
Чл. 15. Стреловите кранове, които се 
разполагат на опори, и подвижните работни 
площадки стрелови тип, монтирани на авто­
мобили или на самоходни или несамоходни 
шасита, трябва да се разполагат само на почва, 
която няма да се слегне от натоварването, 
предадено є от опорите на повдигателното 
съоръжение, а мястото, на което се разполагат, 
трябва да е с наклон, по-малък от посочения 
в инструкцията за експлоатация.
Чл. 16. Товароносимостта на почвата, 
върху която могат да се разполагат или мон­
тират повдигателни съоръжения, се определя 
съгласно изискванията на инструкцията за 
експлоатация.
Чл. 17. Не се допуска монтирането или 
разполагането над сгради или места (с из­
ключение на плавателните съдове), в които 
постоянно пребивават хора, на повдигателни 
съоръжения по чл. 2, ал. 1, т. 1 – 4, при които 
захващането на товара става с електромагнит 
или грайфер.
Чл. 18. (1) При монтиране на повдигателни 
съоръжения по чл. 2, ал. 1, т. 2 и 3 с авто­
матично или полуавтоматично управление 
трябва да се осигури безопасно разстояние от 
транспортирания товар до елементите на сгра­
ди, машини, съоръжения и други предмети, 
което да не позволява досег между сградите, 
машините, съоръженията или предметите и 
транспортирания товар.
(2)	 Проходите и пътищата за премина­
ване на хора по пътя на придвижване на 
повдигателното съоръжение по ал. 1 трябва 
да са защитени с предпазни съоръжения за 
задържане на възможен падащ товар.